Eugenio Monesma Moliner ye un director de documentals, guionista y productor cinematografico aragonés, destacando a suya obra sobre artesanía y oficios perditos. Ye naixito de Uesca en 1952.

En 1992 fundó a productora Pyrene P.V., que fa documentals sobre temas etnograficos pero tamién sobre atros temas como a historia recient.

Presentó en Aragón Televisión a serie Nos vemos en la Plaza Mayor y actualment presenta y dirige "Los secretos de las piedras" tamién en a mesma cadena.

Ye tamién autor d'una serie documental sobre a Guerra Civil Espanyola y o maquis en Aragón, titulada Las Ilusiones Perdidas, con musica d'a Ronda de Boltaña.
Eugenio Monesma Moliner